Kolkas pareizticīgo baznīca

Kolkas Kristus Piedzimšanas pareizticīgo baznīca ir Latvijas Pareizticīgās Baznīcas dievnams Kolkā, Kolkas pagastā Talsu novadā. Baznīca pirmo reizi tika iesvētīta 1892. gada 8. novembrī.

Vēsture 
Baznīca pirmo reizi tika iesvētīta 1892. gada 8. novembrī par godu Kristus Piedzimšanai. Krustveidīgās, no laukakmeņiem celtās, baznīcas arhitekts bija Apollons Edelsons. 1936. gadā tika uzlikts zvans.

Draudzi apkalpojuši priesteri: P. Ceriņš (1880-tie gadi), Pēteris Pruss (1907), Pēteris Gredzens (1911-1915), Toms Krāģis (1921-1924), Pēteris Gredzens (1924-1930), Romans Bērziņš (1930-1931), Georgijs Varfolomejevs (1931-1935), Jānis Tonis (1935-1936), Jānis Garklāvs (1936-1942), S. Pokrovskis (1948-1954). Draudze pastāvēja līdz 1982. gadam.  

1991. gadā draudze tika atjaunota. Atjaunotā baznīca tika iesvētīta 1999. gada 26. decembrī par godu Kristus Piedzimšanai. Atjaunoto draudzi apkalpojuši virspriesteri Jānis Kalniņš un Nils Druvaskalns. Tagad draudzi apkalpo virspriesteris Vadims Demčenko.

Kolka
Pareizticīgo baznīcas Latvijā